als_Latn dik_Latn sag_Latn
Paolo Tramexani pritet të firmosë nesër kontratën e tij si trajneri i Sionit në kampionatin zviceran të futbollit. Ish – ndihmësi i De Biazit e mbylli aventurën e tij te Lugano pas një gjysmë sezoni super dhe tani do ta rinisë nga e para te një tjetër klub zvicerian, natyrisht më me emër se ish – skuadra e tij.
Tramexani do të ketë një tjetër avantazh te Sioni, pasi këtu muns të transferojë edhe lojtarë të kalibrit dhe të njohur në Europë, ku trajneri ka filluar menjëherë të mendojë për çështjen e merkatos madje ka piketuar edhe një emër “big” për mesfushën e skuadrës së tij të re.
Bëhet fjalë për Valon Behramin, i cili tani është një lojtar i lirë pas largimit nga Uatfordi. Vetë mesfushori e konfirmoi këtë gjë, ku u shpreh: “Kemi biseduar me Sionin është diçka serioze. Do të ishte një sfidë, pasi nuk kam luajtur asnjëherë në kampionatin zviceran”, tha futbollisti i cili deklaroi se për të, kjo do të ishte kontrata e fundit e karrierës.
als_Latn als_Latn als_Latn